تورکیه باش ناظیر بینا‌لی ییل‌دیریم، آنکارادا اولان اینگیلتره خاریجی ایشلر ناظیری‌نین معاوینی آلن دانکین-ی قبول ائتدی.
باش ناظیرلیک چانکایا کؤشکوندکی گؤروشمه 45 دقیقه داوام ائتدی.
گؤروشمه‌ده، تورکیه‌نین آوروپا بیرلیگی عضولوک پروسه‌سی، قیبریس‌داکی مذاکیره‌لرده گلینن مرحله، قاچقین‌لار موضوعسوندا امکداش‌لیق، ساوونما صنایعسی ساحه‌سینده گؤروشمه‌لر و ترورلا موباریزه موضوعلاریندا دا فیکیر موبادیله‌سی اولدو.
گؤروشمه‌ده همچین‌ین ایکی اؤلکه آراسین‌داکی یوکسک سویه‌لی سیاسی ایرتیباط‌لارین آرتا‌راق داوام ائتدیریلمه‌سی قرارلاشدیریلدی
باش ناظیر بینا‌لی ییل‌دیریمین بیر دیگر قوناغی قوزئی قبیریس تورک جمهوریتی آنا مخالیفت پارتیسی جمهوریت تورک پارتیسی عمومی باشقانی توفان ارهورمان اولدو.
گؤروشمه‌ده تورکیه قوزئی قیبریس تورک جمهوریتی علاقه‌لری و آداداکی مذاکیره مدتی اله آلیندی.
باش ناظیر بینا‌لی ییل‌دیریم، گؤروشمه‌ده، قیبریس تورکونون سیاسی برابرلیگینی، قانونی حاق‌لارینی و امنیتینی هر جور مولاحیظه‌نین اوزرینده توتدوق‌لارینی ایفاده ائده‌رک تورکیه‌نین قوزئی قیبریس تورک جمهوریتی هر موضوعدا دستگی‌نین بون‌دان سونرا دا داوام ائدجگینی دیله گتیردی.
